CELEX: 31967R0115
Language: fi
Date: 1967-06-06 00:00:00
Title: Neuvoston asetus N:o 115/67/ETY, annettu 6 päivänä kesäkuuta 1967, öljysiementen maailmanmarkkinahinnan ja rajanylityspaikan määrittämisperusteista

Avis juridique important

|

31967R0115

Neuvoston asetus N:o 115/67/ETY, annettu 6 päivänä kesäkuuta 1967, öljysiementen maailmanmarkkinahinnan ja rajanylityspaikan määrittämisperusteista  

Virallinen lehti nro 111 , 10/06/1967 s. 2196 - 2198 Suomenk. erityispainos Alue 3 Nide 1 s. 0193  Tanskank. erityispainos: Sarja I Alue 1967 s. 0027  Ruotsink. erityispainos Alue 3 Nide 1 s. 0193  Englannink. erityispainos: Sarja I Alue 1967 s. 0031  Kreikank. erityispainos: Luku 03 Nide 2 s. 0080  Espanjank. erityispainos: Luku 03 Nide 2 s. 0015  Portugalink. erityispainos: Luku 03 Nide 2 s. 0015 

NEUVOSTON ASETUS N:o 115/67/ETY,annettu 6 päivänä kesäkuuta 1967,öljysiementen maailmanmarkkinahinnan ja rajanylityspaikan määrittämisperusteista EUROOPAN TALOUSYHTEISÖN NEUVOSTO, jokaottaa huomioon Euroopan talousyhteisön perustamissopimuksen,ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1) ja erityisesti sen 29 artiklan,ottaa huomioon komission ehdotuksen,sekä katsoo, ettäasetuksen N:o 136/66/ETY 29 artiklan mukaisesti olisi vahvistettava rapsin-, rypsin- ja auringonkukansiementen maailmanmarkkinahintojen määrittämisperusteet ja määritettävä yhteisön rajanylityspaikka, jolle nämä hinnat lasketaan,nämä hinnat on määritettävä maailmanmarkkinoiden edullisimpien ostomahdollisuuksien perusteella,tämän vuoksi komission olisi otettava huomioon kaikki maailmanmarkkinoilla tehdyt ja sen tietoon tulleet tarjoukset sekä kaikki kansainvälisen kaupan tärkeissä pörssikeskuksissa tehdyt hintanoteeraukset; komission on kuitenkin jätettävä ottamatta huomioon tietyt tarjoukset, jos ne eivät sen mielestä edusta markkinoiden todellista suuntausta; huomioon ottamatta on myös jätettävä pitkäaikaiset tarjoukset ja hintanoteeraukset, jotka eivät vastaa välittömästi kulutettavissa olevien tuotteiden hintoja,sellaisten tarjousten ja hintanoteerausten puuttuessa, joita käytetään maailmanmarkkinahinnan määrittämiseen, kyseinen hinta on määritettävä siementen jalostuksesta saatavien öljymäärien ja öljykakkujen määrien viimeisen tunnetun arvon perusteella,rajanylityspaikkaa määritettäessä olisi otettava huomioon tämän paikan edustavuus tuonnin ja siementen jalostuksen kannalta; tämän vuoksi olisi Rotterdamin satamaa pidettävä yhteisön rajanylityspaikkana; käytettävät tarjoukset ja hintanoteeraukset on tarkistettava, jos ne koskevat jotakin toista rajanylityspaikkaa,on säädettävä, että käytettäviin tarjouksiin ja hintanoteerauksiin tehdään tarkistuksia, joiden tarkoituksena on tasoittaa erityisesti mahdolliset poikkeamat laadusta ja tarjontamuodosta, jotka on määritelty tavoitehinnan vahvistamiseksi, jamaailmanmarkkinahintaa määritettäessä on otettava huomioon tarve välttää sitä, että eri öljysiementen jalostuksesta johtuvien erilaisten taloudellisten etujen seurauksena yhteisön jalostajat alkaisivat pitää jotain siemenlajia muita parempana; tämän vuoksi olisi säädettävä käytettävään hintaan tehtävistä aiheellisista tarkistuksista,ON ANTANUT TÄMÄN ASETUKSEN:1 artikla 1. Komissio määrittää määräajoin rapsin- ja rypsinsiementen maailmanmarkkinahinnan sekä auringonkukansiementen maailmanmarkkinahinnan.2. Maailmanmarkkinahinnan määrittämiseksi komissio ottaa huomioon kaikki maailmanmarkkinoilla tehdyt tarjoukset, joista se on saanut tiedon joko jäsenvaltioiden välityksellä tai omin neuvoin, sekä kansainvälisen kaupan tärkeissä pörssikeskuksissa tehdyt hintanoteeraukset.3. Komissio määrittää tämän hinnan edullisimpien todellisten ostomahdollisuuksien perusteella, lukuun ottamatta tarjouksia ja hintanoteerauksia,a) jotka eivät koske maailmanmarkkinahinnan määrittämispäivästä alkaen myöhemmin määritettävän määräajan kuluessa tapahtuvaa lastausta,b) joita ei voida pitää markkinoiden todellista suuntausta edustavina.2 artikla Jos siemenlajin maailmanmarkkinahinnan määrittämiseksi ei ole käytettävissä tarjouksia eikä hintanoteerauksia, komissio määrittää hinnan yhteisössä 100 kilogrammasta tämän lajin siemeniä jalostamalla saatujen keskimääräisten öljymäärien ja öljykakkujen määrien arvon perusteella, vähentämällä tästä arvosta mainittujen siementen jalostamisesta öljyksi ja öljykakuiksi aiheutuvien kustannusten suuruisen määrän.3 artikla Jos siemenlajin maailmanmarkkinahinnan määrittämiseksi ei ole käytettävissä tarjouksia eikä hintanoteerauksia ja jos lisäksi ei ole mahdollista todeta tästä siemenlajista saatujen öljykakkujen tai öljyn arvoa, maailmanmarkkinahinta määritetään öljyn ja öljykakkujen viimeisen tunnetun arvon perusteella, tarkistettuna kilpailevien tuotteiden maailmanmarkkinahintojen kehityksen huomioon ottamiseksi soveltamalla tähän arvoon 2 artiklan sääntöjä.4 artikla Edellä 1 artiklassa tarkoitettujen hintojen määrittämistä varten Rotterdam vahvistetaan yhteisön rajanylityspaikaksi.5 artikla Komissio määrittää maailmanmarkkinahinnan vakiolaatua oleville siemenille, joille on vahvistettu tavoitehinta ja jotka toimitetaan irtotavarana Rotterdamiin.Niiden tarjousten ja hintanoteerausten osalta, jotka eivät vastaa edellä mainittuja edellytyksiä, komissio tekee tarvittavat tarkistukset.6 artikla 1. Siemenlajin maailmanmarkkinahinnan määrittämisessä huomioon otettava hinta tarkistetaan määrällä, joka on enintään samansuuruinen kuin seuraavien tekijöiden välinen erotus:- toisaalta 100 kilogramman rapsin-, rypsin- tai auringonkukansiemeniä hinnan, johon on lisätty jalostuskustannukset, ja kyseisen siemenlajin jalostuksesta saatujen öljymäärien ja öljykakkujen määrien hintojen yhteismäärän välinen erotus, ja- toisaalta 100 kilogramman yhtä tai useampaa muuta siemenlajia hinnan, johon on lisätty jalostuskustannukset, ja niiden jalostuksesta saatujen öljymäärien ja öljykakkujen määrien hintojen yhteismäärän välinen erotus.2. Edellä 1 kohdassa tarkoitetun määrän määrittämisessä otetaan huomioon kyseisen erotuksen vaikutusa) yhteisön toimijoiden kaupalliseen toimintaan,b) eri siementen menekkiin maailmanmarkkinoilla.7 artikla Yksityiskohtaiset säännöt tämän asetuksen soveltamisesta annetaan asetuksen N:o 136/66/ETY 38 artiklassa säädettyä menettelyä noudattaen.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä 6 päivänä kesäkuuta 1967.Neuvoston puolestaPuheenjohtajaR. VAN ELSLANDE(1) EYVL N:o 172, 30.9.1966, s. 3025/66